钦定古今图书集成/历象汇编/岁功典/第096卷 > 山堂考索 > 闰月斗指两辰间说
## 钦定古今图书集成/历象汇编/岁功典/第096卷 > 山堂考索 > 闰月斗指两辰间说

闰月斗指两辰间，古今之所常验。大概以闰月无中
气，亦非常月所可比。而斗之居中央，临四方，分阴阳，
建四时，均五行，移节度，定诸纪，在迁、固等史必云皆
系于斗者，的以斗之所指未尝有差故也。是以《月令》
取昏旦之中星，以王弼文必以月建之辰为取信者，
不无谓也。